Allerede to år efter hans ansættelse, da [[Andreas Harboe]] havde overtaget kommandoen over korpset, gjorde denne indvendinger mod Rosbachs [[regnskab]]sførelse, og siden levede Rosbach i uafbrudt strid med officererne om de dem tilkommende afregningspenge. Efter at sagen i udlandet havde været behandlet af forskellige kommissioner, gav den efter korpsets hjemkomst ([[1709]]) anledning til en langvarig og indviklet [[Retssag|proces]], hvis akter dog kun til dels er bevarede. Rosbach synes at være sluppet med en erstatning eller bøde, men uden egentlig straf. Derimod sad han lige til [[1726]] i [[Varetægtsfængsling|varetægtsarrest]]. Nogle måneder efter løsladelsen blev han forvist fra [[København|hovedstaden]] på grund af utilladelig korrespondance med udlandet. Han døde 28. november 1728 på Husumgård, Brønshøj Sogn.
Personbillede_savnes Jura Juridiske_begreber Retsvidenskab Historie Kommunikation Videnskab Kriminalitet